UEFA Champions League: Skoss ieħor għal Real Madrid Meta bdiet tintlagħab it-tieni ġurnata tal-fażi tal-gruppi tal-UEFA Champions League, Real Madrid fallew żewġ punti oħra meta ġew miżmuma fi draw ta' 2-2 minn Borussia Moenchengladbach wara li l-ġimgħa l-oħra sfaw megħluba minn Shakhtar Donetsk bl-iskor ta' 3-2. Fi Grupp A, iċ-champions renjanti, Bayern Munich, barra minn darhom għelbu lil Lokomotiv Moscow bl-iskor ta' 2-1 biex għandhom punti massimi. Leon Goretzka (13) u Jo­shua Kimmich (79) skorjaw għall-Ġermaniżi filwaqt li Anton Miranchuk (70) ki­seb id-draw momentarju għar- Russi. Fil-partita l-oħra, Atletico Madrid għelbu lil Salzburg bl-iskor ta' 3-2. L-iskorers għall-Ispanjoli kienu Marcos Llorente (29) u Joao Felix (52, 85) filwaqt li għall-Awstrijaki kienu Dominik Szoboszlai (40) u Mergim Berisha (47). Fi Grupp B, Inter fallew żewġ punti oħra meta marru l-Ukrajna u sfaw miżmuma fi draw ta' 0-0 minn Shakhtar Donetsk. Iżda huma kienu sfortunati meta Romelu Lukaku ġie mċaħħad darb­tejn mil-lasta. Iżda s-sorpriża tal-ġurnata waslet minn Borussia Moen­chengladbach li żammew lil Real Madrid fi draw ta' 2-2. Il-protagonista kien Marcus Thuram (33, 59) li skorja doppjetta filwaqt li għal Real wieġbu Karim Ben­­zema (87) u Casimero (92). Fi Grupp C, Manchester City għelbu lil Marseille bl-iskor ta' 3-0 biex issa jinsabu xxamplati fil-quċċata tal-klassifika b'punti massimi. FC Port kisbu rebħa mill- aktar importanti meta ospitaw lil Olympiakos u reb­ħulhom bl-iskor ta' 2-0 biex laħquhom fit-tieni post. Fi Grupp D, fl-aqwa logħba, Atalanta u Ajax spiċċaw fi draw ta' 2-2. Kienu l-Olandiżi li fetħu vantaġġ ta' żewġ goals minn Dusan Tadic (30 pen) u Lassina Traore (38). Iżda fit-tieni taqsima, Atalanta għamlu rimonta u kisbu d-draw minn Duvan Za­pata (54, 60). Liverpool kellhom jitħabtu biex għelbu lil Midtjylland bl-iskor ta' 2-0, b'goal minn Diogo Jota li kien l-10,000 goal fl-istorja tal-club u minn penalty ta' Mohamed Salah (92). Peró Liverpool komplew bil-lista ta' players im­weġ­ġ­għin hekk f'din il-partita Fabinho (hamsring) u Jordan Henderson (għaksa) sofrew injury u kellhom iħallu l-ground.